Lo primer nombre que tenió estió Tomis en griego antigo. En lo periodo román fue rebaptizato como Constantiana, d'on provién l'actual toponimo rumán Constanţa. En diferents idiomas de la marina de la Mar Negra se troban exotoponimos referitos a esta ciudat a causa de la suya importancia. En griego actual ye Κωνστάντια u Konstantia, en bulgaro ye Кюстенджа u Kyustendzha, en turco ye Köstence. En castellán existe lo exotoponimo Constanza, de seguro que menos antigo que lo exotoponimo aragonés Constancia que trobamos en lo "Libro de los Emperadors" con enchaquia de la invasión rusa en Bulgaria y lL'Imperio Bizantín en tiempos de Sviatoslav: